CELEX: 62017CB0079
Language: el
Date: 2018-09-06 00:00:00
Title: Υπόθεση C-79/17: Διάταξη του Δικαστηρίου (όγδοο τμήμα) της 6ης Σεπτεμβρίου 2018 [αίτηση του Landesverwaltungsgericht Oberösterreich (Αυστρία) για την έκδοση προδικαστικής αποφάσεως] — Διαδικασίες κινηθείσες από τους Gmalieva s.r.o. κ.λπ. (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Ελεύθερη παροχή υπηρεσιών — Τυχερά παίγνια — Μονοπώλιο τυχερών παιγνίων σε κράτος μέλος — Εθνική ρύθμιση που απαγορεύει την εκμετάλλευση αυτόματων μηχανημάτων τυχερών παιγνίων χωρίς προηγούμενη άδεια των διοικητικών αρχών)

5.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/12
            
         
      Διάταξη του Δικαστηρίου (όγδοο τμήμα) της 6ης Σεπτεμβρίου 2018 [αίτηση του Landesverwaltungsgericht Oberösterreich (Αυστρία) για την έκδοση προδικαστικής αποφάσεως] — Διαδικασίες κινηθείσες από τους Gmalieva s.r.o. κ.λπ.
      (Υπόθεση C-79/17) (1)
      
      ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Ελεύθερη παροχή υπηρεσιών - Τυχερά παίγνια - Μονοπώλιο τυχερών παιγνίων σε κράτος μέλος - Εθνική ρύθμιση που απαγορεύει την εκμετάλλευση αυτόματων μηχανημάτων τυχερών παιγνίων χωρίς προηγούμενη άδεια των διοικητικών αρχών))
      (2018/C 399/15)
      Γλώσσα διαδικασίας: η γερμανική
      
         Αιτούν δικαστήριο
      
      Landesverwaltungsgericht Oberösterreich
      
         Διάδικοι στην υπόθεση της κύριας δίκης
      
      
         Προσφεύγοντες: Gmalieva s.r.o., Celik KG, PBW GmbH, Antoaneta Claudia Gruber, Play For Me GmbH, Haydar Demir
      
         Παρισταμένης της: Landespolizeidirektion Oberösterreich
      
         Διατακτικό
      
      Εναπόκειται στο αιτούν δικαστήριο να καθορίσει, με γνώμονα τα στοιχεία που παρέσχε το Δικαστήριο της Ευρωπαϊκής Ένωσης, μεταξύ άλλων, με την απόφαση της 30ής Απριλίου 2014, Pfleger κ.λπ. (C-390/12, EU:C:2014:281), αν εθνικό μονοπωλιακό νομικό καθεστώς στον τομέα των τυχερών παιγνίων, όπως το επίμαχο στην υπόθεση της κύριας δίκης, πρέπει να θεωρηθεί συνεπές υπό το πρίσμα των άρθρων 56 και επ. ΣΛΕΕ, εφόσον έχει διαπιστωθεί στο πλαίσιο εθνικής δικαστικής διαδικασίας ότι:
      
                  —
               
               
                  ο εθισμός στα τυχερά παίγνια δεν αποτελεί κοινωνικό πρόβλημα που να δικαιολογεί κρατική παρέμβαση,
               
            
                  —
               
               
                  τα απαγορευμένα τυχερά παίγνια στοιχειοθετούν μόνον διοικητικές παραβάσεις και όχι ποινικά αδικήματα,
               
            
                  —
               
               
                  τα κρατικά έσοδα από τα τυχερά παίγνια υπερβαίνουν ετησίως τα 500 εκατομμύρια ευρώ, ήτοι το 0,4 % του ετήσιου προϋπολογισμού, και
               
            
                  —
               
               
                  η διαφήμιση στην οποία προβαίνουν οι κάτοχοι των σχετικών αδειών έχει, μεταξύ άλλων, ως βασικό σκοπό να ωθήσει όσους δεν έχουν μέχρι τώρα λάβει μέρος στα τυχερά παίγνια να συμμετάσχουν σε αυτά.
               
            
         (1)  ΕΕ C 178 της 6.6.2017.